b'\n_START_ARTICLE_\nLudvig Douglas\n_START_SECTION_\nBakgrunn og karriere\n_START_PARAGRAPH_\nDouglas var s\xc3\xb8nn av Carl Israel Wilhelm Douglas (1824\xe2\x80\x9398) og grevinne Lovisa Katarina von Langenstein und Gondelsheim, morganatisk datter av Ludwig I av Baden. Han ble gift med Anna Lovisa (Louise) Dorot\xc3\xa9e grevinne Ehrensv\xc3\xa4rd (1855-1930), datter av svensk utenriksminister, greve Albert Ehrensv\xc3\xa4rd og Ingeborg Hedevig Vogt, datter av den norske statsminister i Stockholm, J\xc3\xb8rgen Herman Vogt_NEWLINE_Douglas var proteksjonist og sterkt tyskorientert. Som utenriksminister var han markant konservativ og lite norskvennlig. Han fulgte Carl Lewenhaupt som hadde valgt en kompromissvennlig politikk, og etter at det strandet med krigstrusler, anbefalte Douglas kronprinsen om \xc3\xa5 utnytte situasjonen og gjennomf\xc3\xb8re et statskupp. I tillegg pr\xc3\xb8vde han \xc3\xa5 hente tysk og \xc3\xb8sterriksk st\xc3\xb8tte for \xc3\xa5 presse Norge, men da det ikke lyktes og Norge fikk et rent flagg, gikk han av.'